|  |  |
| --- | --- |
| https://upload.wikimedia.org/wikipedia/commons/thumb/d/d4/Coat_of_arms_of_Bosnia_and_Herzegovina.svg/220px-Coat_of_arms_of_Bosnia_and_Herzegovina.svg.png    VIJEĆE MINISTARA  BOSNE I HERCEGOVINE | VLADA REPUBLIKE HRVATSKE |

Zagreb, 20. lipnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Vlada Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka o europskim programima prekogranične i regionalne suradnje |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

**ZAKLJUČAK**

Vlada Republike Hrvatske i Vijeće ministara Bosne i Hercegovine pozdravljaju dosadašnju suradnju u okviru prekograničnih programa koji doprinose zajedničkom gospodarskom i općem razvoju te osiguravaju pretpostavke za jačanje konkurentnosti i ostvarenje prekograničnih razvojnih potencijala.

U programskom razdoblju 2021.–2027. alokacija programa prekogranične suradnje Interreg IPA „Hrvatska – Bosna i Hercegovina – Crna Gora“, koji se financira iz europskih fondova i nacionalnih sredstava, gotovo je udvostručena u odnosu na prethodno razdoblje. Ona sada iznosi 117,6 milijuna eura i ta su sredstva namijenjena projektnim područjima poput istraživanja, inovacija i konkurentnost poduzetništva, prilagodbe klimatskim promjenama, održiv i uključiv turizam i kultura, uz područja zaštite okoliša, energetske učinkovitosti i razvoja javnog zdravstva.

Vlada Republike Hrvatske i Vijeće ministara Bosne i Hercegovine odlučni su u jačanju suradnje između hrvatskih partnera i partnera iz Bosne i Hercegovine provedbom projekata iz prioritetnih područja programa u suradnji i suglasnosti sa nadležnim razinama vlasti u Bosni i Hercegovini. Time se namjerava snažiti partnerstvo između Republike Hrvatske i Bosne i Hercegovine na područjima od zajedničkog interesa te stvarati nove prilike za razvoj, usklađeno djelovanje, jačanje i razvoj institucionalnih kapaciteta te, općenito, za jačanje bilateralne suradnje.